kalixlouiis/myanmar-wikipedia-corpus huggingface dataset:
) အဘယ်သူ၏ ဝေဒနာ ဖြစ်သနည်း။
(အဖြေ: တစ်စုံတစ်ယောက်သော သတ္တဝါ၊ ပုဂ္ဂိုလ်၏ ဝေဒနာ မဟုတ်။
) အဘယ်အကြောင်းကြောင့် ဝေဒနာ ဖြစ်ပေါ်လာသနည်း။
(အဖြေ: မှီရာဝတ္ထုရုပ်နှင့် အာရုံကို အကြောင်းပြု၍ ဝေဒနာ ဖြစ်ပေါ်လာသည်။
) ဤအချက်များကို ပစ္စက္ခဉာဏ်ဖြင့် ထွင်းဖောက် သိမြင်ခြင်း ဖြစ်ပါသည်။
ဆိုလိုသည်မှာ "ဝေဒနာဟူသော သဘာဝတရားကသာလျှင် မှီရာဝတ္ထုနှင့် အာရုံကို အကြောင်းပြု၍ ခံစားခြင်း ဖြစ်သည်။
'ငါ ခံစားသည်' ဟူသည်မှာ လောကဝေါဟာရ အားဖြင့် ပြောဆိုရုံမျှသာ ဖြစ်သည်" ဟု ပရမတ်သဘောကို ထွင်းဖောက် သိမြင်ခြင်း ဖြစ်သည်။
စိတ္တလတောင်ကျောင်းနေ မထေရ်ကြီး၏ ပုံပမာ ဤအသိဉာဏ်မျိုးကို ပုံဖော်ရန် စိတ္တလတောင်ကျောင်းနေ မထေရ်ကြီး၏ ဥပမာကို အဋ္ဌကထာက ပြဆိုပါသည်- မထေရ်ကြီးသည် ပြင်းထန်သော ဝေဒနာကြောင့် လူးလိမ့်နေစဉ် ရဟန်းငယ်က "အဘယ်နေရာက နာပါသနည်း" ဟု မေးရာ "ငါ့ရှင်၊ သီးခြားနာသော နေရာဟူ၍ မရှိ၊ ဝတ္ထုအာရုံကို အကြောင်းပြု၍ ဝေဒနာကသာ ခံစားနေသည်" ဟု ဖြေကြားခဲ့သည်။
ဤသည်မှာ ရုပ်နာမ်တရားတို့ကို ပရမတ်သို့ ဆိုက်အောင် ဉာဏ်ဖြင့် ဖြိုခွဲနိုင်သဖြင့် "ငါ၊ သူတစ်ပါး၊ နေရာ" ဟူသော ပညတ်အမြင်များ ကွာပျောက်နေသည့် အသိဉာဏ်ကို ပြဆိုခြင်း ဖြစ်သည်။
ထို့နောက် မထေရ်ကြီးသည် ဝေဒနာကို သည်းခံကာ ဝီရိယနှင့် သမာဓိကို မျှတအောင် ကြိုးစားပွားများရာ အရဟတ္တဖိုလ်သို့ ဆိုက်ရောက်တော်မူခဲ့သည်။
လက်တွေ့ ရှုမှတ်ပုံ ဥပမာ (ဒုက္ခဝေဒနာ) သမာဓိကို ထူထောင်ပါ။
ပြင်းထန်စွာ နာကျင်သော နေရာ (ဥပမာ- တင်ပါး) ရှိ ရုပ်တရားများကို (ဓာတ်ကြီးလေးပါးမှစ၍) ပရမတ်သို့ ဆိုက်အောင် ဉာဏ်ဖြင့် ခွဲခြမ်းစိတ်ဖြာ ရှုမှတ်ပါ။
(နေရာ ပညတ် ကွာသွားသည်အထိ) ထိုရုပ်တရားများ (အထူးသဖြင့် ကာယပသာဒရုပ်) နှင့် ဟဒယဝတ္ထုကို ပူးတွဲသိမ်းဆည်းပါ။
ဝေဒနာကို ဖြစ်စေသော အာရုံ (ဥပမာ- ဖောဋ္ဌဗ္ဗာရုံ) ကိုလည်း ပရမတ်သို့ ဆိုက်အောင် ရှုပါ။
ထိုအာရုံသည် ကာယပသာဒနှင့် မနောဒွါရကို ရိုက်ခတ်၍ ဖြစ်ပေါ်လာသော ကာယဒွါရဝီထိ၊ မနောဒွါရဝီထိ စိတ်အစဉ်များကို (ဘဝင်စိတ်များဖြင့် ခြားနားလျက်) ရှုမှတ်ပါ။
ထိုစိတ်အစဉ်များအတွင်းရှိ ဝေဒနာ ကို အဓိကထား၍ ဖဿ၊ သညာ၊ စေတနာ၊ ဝိညာဏ် တို့ကိုလည်း သိမ်းဆည်းပါ။
ယင်းရုပ်နာမ်တရားတို့၏ အနိစ္စ၊ ဒုက္ခ၊ အနတ္တ လက္ခဏာကို ရှုမြင်ပါ။
ယင်းရုပ်နာမ်တရားတို့၏ အကြောင်းတရားများကို ရှာဖွေ၍ အကြောင်းနှင့်တကွသော ရုပ်နာမ်ဓမ္မ သင်္ခါရတရားတို့ကို လက္ခဏာရေးသုံးတန် တင်ကာ ဝိပဿနာ ရှုပွားပါ။
သတိပြုရန် ပူခြင်း၊ အေးခြင်းသည် တေဇောဓာတ် (ရုပ်တရား) ဖြစ်ပြီး၊ ထိုပူမှုအအေးမှုကို ခံစားသိရှိခြင်းသည် ဝေဒနာ (နာမ်တရား) ဖြစ်သည်။
ရုပ်တရားဖြစ်သော အာရုံနှင့် နာမ်တရားဖြစ်သော ဝေဒနာကို မရောထွေးစေရန် အထူးသတိပြုရပါမည်။
ဤသို့ ဝေဒနာ အမျိုးမျိုးကို ပရမတ်သဘောအရ ခွဲခြားသိမြင်လျက်၊ ယင်းတို့၏ ဖြစ်ကြောင်းနှင့် လက္ခဏာရေးသုံးတန်ကို ရှုပွားခြင်းသည် ဝေဒနာနုပဿနာ သတိပဋ္ဌာန် ကျင့်စဉ်ပင် ဖြစ်ပါသည်။
နိဗ္ဗာနဂါမိနိပဋိပဒါ - ဒုတိယတွဲ - ဖားအောက်တောရဆရာတော် ဆက်စပ်ဖတ်ရှုရန် နိဗ္ဗာနဂါမိနိပဋိပဒါ-ဒုတိယတွဲ/ဝေဒနာနုပဿနာ_သတိပဋ္ဌာန်_ပထမဆင့် ဝေဒနာနုပဿနာသတိပဋ္ဌာန်ပိုင်း ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ Category:ဝိပဿနာ။
စိတ္တာနုပဿနာ သတိပဋ္ဌာန် ဆိုသည်မှာ မိမိ၏ သန္တာန်၌ ဖြစ်ပေါ်နေသော စိတ် (ဝိညာဏ်) နှင့် ယင်းစိတ်၏ အခြေအနေ အမျိုးမျိုးတို့ကို အဖန်ဖန် အထပ်ထပ် ရှုမှတ် သုံးသပ်ခြင်းဖြင့် သတိတရားကို တည်စေခြင်း၊ ဝိပဿနာဉာဏ်ကို ဖြစ်ပွားစေခြင်း ဖြစ်ပါသည်။
ဤကျင့်စဉ်သည် သတိပဋ္ဌာန်လေးပါးတွင် တတိယမြောက် ကျင့်စဉ်ဖြစ်ပါသည်။
အဋ္ဌကထာများ၏ ရှင်းလင်းချက်နှင့် ကျင့်စဉ် အခြေခံ ဝေဒနာနုပဿနာ ကဲ့သို့ပင် စိတ္တာနုပဿနာကို ပွားများလိုသော ယောဂီသည်- ရုပ်ကမ္မဋ္ဌာန်းကို ရှေးဦးစွာ ရှုမှတ်ပြီး ဖြစ်ရပါမည်။
နာမ်တရားဖြစ်သော စိတ်သည် မှီရာဝတ္ထုရုပ်နှင့် အာရုံရုပ်တို့ကို အကြောင်းပြု၍ ဖြစ်သောကြောင့် ရုပ်တရားကို ပိုင်းခြားသိမြင်ထားရန် လိုအပ်ပါသည်။
ဖဿပဉ္စမကတရားတို့ကို သိမ်းဆည်း ရှုပွားရပါမည်။
စိတ် (ဝိညာဏ်) ကို ရှုမှတ်ရာတွင် စိတ်တစ်ခုတည်းကိုသာ မဟုတ်ဘဲ၊ ထိုစိတ်နှင့် အမြဲအတူဖြစ်သော ဖဿ၊ ဝေဒနာ၊ သညာ၊ စေတနာ ဟူသော စေတသိက်များကိုလည်း (ဝိညာဏ်ကို ဦးဆောင်လျက်) ပူးတွဲ သိမ်းဆည်း ရှုမှတ်ရပါမည်။
ဤသည်မှာ နာမ်ခန္ဓာလေးပါးလုံးကို သိမ်းဆည်းခြင်း ဖြစ်သည်။
ရုပ်ကမ္မဋ္ဌာန်း (ရူပက္ခန္ဓာ) နှင့် ဤနာမ်ခန္ဓာလေးပါးကို ပေါင်း၍ ခန္ဓာငါးပါးလုံးကို သိမ်းဆည်း ရှုမှတ်ခြင်း ဖြစ်ပါသည်။
ဤသို့ ခန္ဓာငါးပါးကို သိမ်းဆည်းပြီးနောက် ဝိပဿနာရှုကွက် ကို (အာနာပါနကမ္မဋ္ဌာန်းပိုင်း စသည်တွင် ပြဆိုခဲ့သည့်အတိုင်း) ဆက်လက် ကျင့်ကြံရပါမည်။
စိတ္တာနုပဿနာ ပထမဆင့် ရှုပွားပုံ (စိတ်အမျိုးအစား ၁၆ မျိုး) ပါဠိတော် (မ၊၁၊၇၆) အရ ယောဂီသည် မိမိသန္တာန်၌ ဖြစ်ပေါ်နေသော စိတ်အခြေအနေများကို အောက်ပါအတိုင်း ဖြစ်သည့်အတိုင်း မှန်ကန်စွာ သိရပါမည် (*ပဇာနာတိ*)- ရာဂနှင့်တကွသော စိတ် (လောဘစိတ်) ကိုလည်း "ရာဂနှင့်တကွသော စိတ်" ဟု သိ၏။
ရာဂကင်းသော စိတ်ကိုလည်း "ရာဂကင်းသော စိတ်" ဟု သိ၏။
ဒေါသနှင့်တကွသော စိတ်ကိုလည်း "ဒေါသနှင့်တကွသော စိတ်" ဟု သိ၏။
ဒေါသကင်းသော စိတ်ကိုလည်း "ဒေါသကင်းသော စိတ်" ဟု သိ၏။
မောဟနှင့်တကွသော စိတ်ကိုလည်း "မောဟနှင့်တကွသော စိတ်" ဟု သိ၏။
မောဟကင်းသော စိတ်ကိုလည်း "မောဟကင်းသော စိတ်" ဟု သိ၏။
ကျုံ့သော စိတ် (ထိနမိဒ္ဓနှင့်ယှဉ်သောစိတ်) ကိုလည်း "ကျုံ့သော စိတ်" ဟု သိ၏။
ပျံ့လွင့်သော စိတ် (ဥဒ္ဓစ္စနှင့်ယှဉ်သောစိတ်) ကိုလည်း "ပျံ့လွင့်သော စိတ်" ဟု သိ၏။
မဟဂ္ဂုတ်စိတ် (ရူပ၊ အရူပဈာန်စိတ်) ကိုလည်း "မဟဂ္ဂုတ်စိတ်" ဟု သိ၏။
မဟဂ္ဂုတ် မဟုတ်သောစိတ် (ကာမာဝစရစိတ်) ကိုလည်း "မဟဂ္ဂုတ် မဟုတ်သောစိတ်" ဟု သိ၏။
မိမိထက် သာလွန်သောတရားရှိသောစိတ် (သဥတ္တရစိတ် - ကာမာဝစရစိတ်) ကိုလည်း "သဥတ္တရစိတ်" ဟု သိ၏။
မိမိထက် သာလွန်သောတရားမရှိသောစိတ် (အနုတ္တရစိတ် - မဟဂ္ဂုတ်စိတ်) ကိုလည်း "အနုတ္တရစိတ်" ဟု သိ၏။
တည်ကြည်သောစိတ် (သမာဟိတစိတ် - ဥပစာရ/အပ္ပနာသမာဓိရှိသောစိတ်) ကိုလည်း "တည်ကြည်သောစိတ်" ဟု သိ၏။
မတည်ကြည်သောစိတ် (အသမာဟိတစိတ် - သမာဓိမရှိသောစိတ်) ကိုလည်း "မတည်ကြည်သောစိတ်" ဟု သိ၏။
(ယာယီအားဖြင့်) ကိလေသာမှ လွတ်မြောက်သောစိတ် (ဝိမုတ္တစိတ် - တဒင်္ဂ/ဝိက္ခမ္ဘန ဝိမုတ္တိ) ကိုလည်း "လွတ်မြောက်သောစိတ်" ဟု သိ၏။
ကိလေသာမှ မလွတ်မြောက်သောစိတ် (အဝိမုတ္တစိတ်) ကိုလည်း "မလွတ်မြောက်သောစိတ်" ဟု သိ၏။
လိုက်နာရမည့် စည်းမျဉ်းများနှင့် အဓိပ္ပာယ်ဖွင့်ဆိုချက် စည်းမျဉ်းများ: အဋ္ဌကထာများက အလေးအနက်ထားသော စည်းမျဉ်းနှစ်ရပ်မှာ- (၁) ရုပ်တရားကို ဦးစွာ သိမ်းဆည်းပြီးဖြစ်ခြင်း၊ (၂) ဝိညာဏ် (စိတ်) ကို ရှုမှတ်ရာတွင် ယှဉ်ဖက်စေတသိက်များ (ဖဿပဉ္စမက) နှင့်တကွ နာမ်တရားအားလုံးကို ပရမတ်သို့ဆိုက်အောင် တစ်ပေါင်းတည်း သိမ်းဆည်းခြင်း တို့ဖြစ်သည်။
ဤစည်းမျဉ်းများကို မလိုက်နာပါက ဝိပဿနာဉာဏ်အစစ် ဖြစ်ပေါ်ရန် အလွန်ခဲယဉ်းသည်ဟု သတိပေးထားပါသည်။
အဓိပ္ပာယ်ဖွင့်ဆိုချက်: အဋ္ဌကထာတွင် ဤစိတ် (၁၆) မျိုး၏ အဓိပ္ပာယ်ကို အဘိဓမ္မာနှင့်အညီ ဖွင့်ဆိုထားပါသည်။
အရေးကြီးသောအချက်မှာ ဤနေရာ၌ ဝိပဿနာရှုပွားသုံးသပ်ရန် (သမ္မသန) ရည်ရွယ်သောကြောင့် လောကီစိတ်များကိုသာ အဓိကထားဖော်ပြပြီး၊ လောကုတ္တရာစိတ်များ (အရိယမဂ်စိတ်၊ ဖိုလ်စိတ်) သည် ဤ (၁၆) မျိုး စာရင်း၌ အရှုခံအာရုံအဖြစ် မပါဝင်ပါ။
ထို့အတူ "ဝိမုတ္တစိတ်" ဆိုရာ၌လည်း ကိလေသာတို့ကို ယာယီခွာထားနိုင်သည့် (တဒင်္ဂဝိမုတ္တိ၊ ဝိက္ခမ္ဘနဝိမုတ္တိ) စိတ်မျိုးကိုသာ ဆိုလိုပြီး၊ အပြီးတိုင် လွတ်မြောက်မှု (သမုစ္ဆေဒဝိမုတ္တိ စသည်) ကို မဆိုလိုပါ။
အကုသိုလ်စိတ်များကို ရှုမှတ်ရခြင်း အကြောင်းရင်း ဘုရားရှင်၏ ညွှန်ကြားချက်: မဟာသတိပဋ္ဌာနသုတ္တန်၌ ဘုရားရှင်သည် သရာဂ၊ သဒေါသ၊ သမောဟ စသော အကုသိုလ်စိတ်များကိုလည်း ဝိပဿနာရှုရန် တိုက်ရိုက် ညွှန်ကြားထားပါသည်။
အကြောင်းတရား: အကုသိုလ်စိတ်များသည် "သူ့အလိုလို" ဖြစ်ပေါ်လာခြင်းမဟုတ်ဘဲ အကြောင်းတရားများ (အဓိကအားဖြင့် အယောနိသောမနသိကာရ - မသင့်လျော်သော နှလုံးသွင်းမှု၊ မှီရာဝတ္ထု၊ အာရုံ စသည်) ကြောင့်သာ ဖြစ်ပေါ်လာပါသည်။
အစွဲဖြုတ်ရန်: ပုထုဇဉ်တို့သည် ကုသိုလ်တရားများအပေါ်၌ သာမက၊ အကုသိုလ်တရားများ ("ငါ့လောဘ", "ငါ့ဒေါသ") အပေါ်၌ပင် တဏှာ၊ မာန၊ ဒိဋ္ဌိတို့ဖြင့် အစွဲအလမ်းကြီးစွာ ရှိနေတတ်ကြသည်။
ထိုအစွဲများကို ဖြုတ်နိုင်ရန်အတွက် ကုသိုလ်စိတ်ဖြစ်စေ၊ အကုသိုလ်စိတ်ဖြစ်စေ မိမိသန္တာန်၌ ဖြစ်ပေါ်လာသမျှ စိတ်အားလုံးကို ၎င်းတို့၏ အရှိသဘာဝအတိုင်း (အနိစ္စ၊ ဒုက္ခ၊ အနတ္တ) ဟု ဝိပဿနာရှုမှတ်ရန် လိုအပ်ပါသည်။
ထို့ကြောင့် အကုသိုလ်စိတ်များကိုလည်း ဉာဏ်ဖြင့် သိမ်းဆည်းပိုင်းခြား၍ ဝိပဿနာရှုရခြင်း ဖြစ်သည်။
နိဗ္ဗာနဂါမိနိပဋိပဒါ - ဒုတိယတွဲ - ဖားအောက်တောရဆရာတော် နိဂုံးချုပ် စိတ္တာနုပဿနာ ဆိုသည်မှာ မိမိသန္တာန်၌ ဖြစ်ပေါ်လာသော စိတ်အမျိုးမျိုး (ရာဂစိတ်၊ ဒေါသစိတ်၊ ကုသိုလ်စိတ်၊ အကုသိုလ်စိတ်၊ ဈာန်စိတ်၊ ကာမဘုံစိတ် စသည်) ကို ၎င်းတို့နှင့် ယှဉ်ဖက်ဖြစ်သော စေတသိက်များနှင့်တကွ တစ်ပေါင်းတည်း သိမ်းဆည်းလျက်၊ ယင်းတို့၏ ဖြစ်ပေါ်မှု၊ တည်ရှိမှု၊ ချုပ်ပျောက်မှု သဘော (အနိစ္စ)၊ ဖောက်ပြန်မှုသဘော (ဒုက္ခ)၊ အတ္တမဟုတ်သော အစိုးမရသည့် သဘော (အနတ္တ) တို့ကို ထိုးထွင်းသိမြင်အောင် အဖန်ဖန် ရှုမှတ်သုံးသပ်ခြင်းပင် ဖြစ်ပါသည်။
ဆက်စပ်ဖတ်ရှုရန် စိတ္တာနုပဿနာသတိပဋ္ဌာန်ပိုင်း စိတ္တာနုပဿနာ သတိပဋ္ဌာန် စိတ္တာနုပဿနာ သတိပဋ္ဌာန် အဋ္ဌကထာ အဖွင့် ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ Category:ဝိပဿနာ။
Gypsy punk သည် ဂီတမျိုးခွဲတစ်မျိုးဖြစ်ပြီး Romani ဂီတနှင့် punk rock ဂီတမှ ပေါက်ဖွားလာခဲ့သည်။
punk နှင့် Gypsy ဂီတကို ပေါင်းစပ်ခဲ့သည့် rock အုပ်စုများမှ တစ်ခုမှာ Motherhead Bug ဖြစ်ပြီး ၁၉၉၀အစောပိုင်းတွင် အသက်ဝင်ခဲ့သည်။
Gogol Bordello တီးဝိုင်း၏ Gypsy Punks: Under dog World Strike album ဖြန့်ချိခဲ့ပြီးနောက် အမျိုးအစားအတွက် ပရိသတ်များ ကျယ်ပြန့်လာခဲ့သည်။
Eugene Hutz မှ ခေါင်းဆောင် Eugene Hutz သည် သူတို့၏ ဖျော်ဖြေမှုကို "Gypsy Punk Cabaret" ဟု ဖော်ပြခဲ့သည်။
Gypsy punk တီးဝိုင်းများသည် rock တီးလုံးများနှင့် တီးခတ်ပုံများကို Gypsy ရိုးရာတီးခတ်ပုံများဖြစ်သော ဒရမ်၊ tambourine(ဗုံငယ်)၊ အကော်ဒီယံ၊ တယော၊ တံပိုးနှင့် ဆက်ကလိုဖုန်းများနှင့် ပေါင်းစပ်ခဲ့သည်။
သမိုင်းကြောင်း Gypsy punk ဟူသော ဝေါဟာရသည် romani ယဉ်ကျေးမှုမှ စတင်ခဲ့သည်ဟု လက်ခံကြသည်။
romani လူမျိုးများ ကမ္ဘာတစ်ဝန်းတွင် ပျံ့နှံခဲ့ပြီးနောက် အနောက်တိုင်းမှ ဂီတစက်မှုဇုံကို အကျိုးသက်ရောက်စေခဲ့သည်။
အရှေ့ဥရောပနှင့် ရိုးရာဓလေ့တီးခတ်ခြင်းနှင့် စာသားများမှာ ရောမဂီတမှ စရိုက်လက္ခဏာများနှင့် အများဆုံးသက်ဆိုင်သည်။
Gogol Bordello သည် punk စူးရှအော်သံများကို gypsy စရိုက်လက္ခဏာများနှင့် အတူ ဖန်တီးထားပြီး gypsy punk ဟုခေါ်သည်။
gypsy punk ဝေါဟာရကို တွဲဖက်ပြီး တော်လှန်ခြင်းနှင့် မင်းမဲ့ဝါဒီများကို အတိုချုံးဖော်ပြထားသည်။
roma သည် အနောက်တိုင်းတွင် အခြေချပြီးနောက် romani ဂီတသည် western punk တွင် အကြွေးတင်ခဲ့သည်။
အဘယ်ကြောင့်ဆိုသော် gypsy punk သည် ရိုးရာဓလေ့ဂီတနှင့် ကျော်ကြားလာသော ဂီတများသည် ရောနှော၍ အနောက်တိုင်း ယဉ်ကျေးမှုထဲသို့ ဝင်ရောက်လာခဲ့သည်။
romaသည် နယ်ချဲ့ခဲ့ပြီးနောက် လွတ်လွတ်လပ်လပ် သူတို့ကိုယ်ပိုင်ပုံစံများဖော်ပြခဲ့သည်။
ဂီတသည် နယ်မြေရွေ့လျားမှုတစ်ခုဖြစ်လာခဲ့သည်။
ဒဿနိကဗေဒ သူတို့၏မူရင်းဒေသ အိန္ဒိယမှ ပြောင်းရွေ့ပြီးနောက် Romani များ ပျံ့နှံလာခဲ့သည်။
Gypsy punk သည် romani ယဉ်ကျေးမှုနှင့် အပြည့်အဝဆက်စပ်မနေသော်လည်း မပါဝင်မှုနည်းပါးသည်။
romani များအတွက် ဂီတသည် ယဉ်ကျေးမှုဖော်ပြချက်မှ ပထမဆုံးပုံစံဟု အသိအမှတ်ပြုကြသည်။
romani များသည် western punk လွှမ်းမိုးမှုကြောင့် လည်စည်းများ အသုံးပြုကြသည်။
သူတို့ကိုယ် သူတို့ဖော်ပြရန် ဂီတကို ဖန်တီးခဲ့ပြီး gypsy punk သည် အကျိုးမဖြစ်ထွန်းသော်လည်း gypsy ဖျော်ဖြေမှုများကို လွတ်လပ်စွာ တဖြည်းဖြည်းသွင်းလာခဲ့သည်။
လှည့်ပတ်သွားလာ၍ ဖျော်ဖြေတင်ဆက်ပုံတွင် သူတို့ကိုယ်သူတို့ ထပ်တူပြု၍ ဆက်ပေးခဲ့သည်။
roma ၏ အစစ်အမှန်မဟုတ်သော်လည်း စံပြု၍ ကူးယူကာ gypsy ဆိုလိုရင်းကို ပုံဖော်ခဲ့သည်။
ဖက်ဒရီကို ဖယ်လီနီ (; ၁၉၂၀ ဇန်နဝါရီ ၂၀ – ၁၉၉၃ အောက်တိုဘာ ၃၁) သည် အီတာလျံလူမျိုး ရုပ်ရှင်ဒါရိုက်တာ နှင့် ဇာတ်ညွှန်းရေးသားသူတစ်ယောက် ဖြစ်သည်။
သူ၏ တမူထူးခြားသော Baroque စတိုလ်ခပ်ကြမ်းကြမ်းပုံရိပ်များနှင့် စိတ်ကူးကို ပေါင်းစပ်ဖန်တီးမှုများကြောင့် လူသိများသည်။
သူ့အား သမိုင်းတစ်လျောက် ဩဇာအရှိဆုံး ရုပ်ရှင်ဒါရိုက်တာ များအနက်မှ တစ်ယောက်အဖြစ် အသိအမှတ်ပြုကြသည်။
Burke and Waller, 12 Cahiers du cinéma နှင့် Sight & Sound ကဲ့သို့သော စစ်တမ်းများတွင် သူ့ ရုပ်ရှင်ကားအချို့အား သမိုင်းတစ်လျောက် အကောင်းဆုံး ဇာတ်ကားများအဖြစ်ထည့်သွင်း သတ်မှတ်ကြသည်။
၁၉၆၃ ခုနှစ်က သူ့ဇာတ်ကား 8½ သည် Sight & Soundတွင် သမိုင်းတစ်လျောက် ဒဿမမြောက်အကောင်းဆုံး ရုပ်ရှင်အဖြစ် သတ်မှတ်ခြင်းခံရသည်။
ဒါရိုက်တာအဖြစ် အနှစ်ငါးဆယ်ဖြတ်သန်းခဲ့ရာတွင် ဖယ်လီနီ သည် La Dolce Vitaဇာတ်ကားအတွက် Palme d'Orဆုကို ရရှိခဲ့ပြီး အကယ်ဒမီဆုများ စကာတင်စာရင်းတွင် ဆယ့်နှစ်ကြိမ်တိတိ ရွေးချယ်ခံခဲ့ရသည်။
အကောင်းဆုံး နိုင်ငံခြားဘာသာစကားပြောရုပ်ရှင်ဆု အော်စကာဆုရ ရုပ်ရှင်လေးကားကို ရိုက်ကူးခဲ့သည်။
၁၉၉၃ ခုနှစ် လော့စ်အိန်ဂျယ်လိစ်မြို့တွင် ကျင်းပသော ခြောက်ဆယ့်ငါးကြိမ်မြောက် အကယ်ဒမီဆုပေးပွဲတွင် သူ့အား တစ်သက်တာ ဂုဏ်ထူးဆောင် အော်စကာဆုကို ချီးမြင့်ခဲ့သည်။
Federico Fellini - Awards - IMDb အစောပိုင်းဘဝနှင့် ပညာရေး ရီမီနီ (၁၉၂၀–၁၉၃၈) ဖယ်လီနီကို ၁၉၂၀ ခုနှစ် ဇန်နဝါရီလ ၂၀ ရက်နေ့တွင် အလယ်လတ်တန်းစားမိဘနှစ်ပါးမှ အေဒရီယာတိတ် ပင်လယ် အနီးရှိ မြို့ငယ်လေးတစ်မြို့ဖြစ်သော ရီမီနီမြို့တွင် မွေးဖွားခဲ့သည်။
သူ၏အဖေဖြစ်သူ အာဘာနို ဖယ်လီနီ(၁၈၉၄–၁၉၅၆)သည် ဂမ်ဘတ်တိုလာ မှ မြေပိုင်ရှင်ငယ်လေးများဖြစ်သော ရိုမန်ဂိုး အနွယ် လယ်သမားမိသားစုတစ်ခုမှ ဆင်းသက်လာသူဖြစ်ပြီး ၁၉၁၅ ခုတွင် ရောမမြို့ သို့ ရောက်လာပြီး ပန်တာနယ်လာ ပတ်စတာစက်ရုံတွင် အလုပ်သင် မုန့်ဖုတ်သမားအဖြစ် ဝင်ရောက်လုပ်ကိုင်ခဲ့သည်။
သူ့အမေ အီဒါ ဘာဘီယန်နီ(၁၈၉၆-၁၉၈၄)သည် ရောမကုန်သည်မျိုးရိုးမှ ဆင်းသက်လာသူဖြစ်သည်။
ဖယ်လိနီ၏ သားချင်းနှစ်ယောက်မှာ ရစ်ကာဒို(၁၉၂၁-၁၉၉၁)(RAI ရုပ်မြင်သံကြားမှ မှတ်တမ်းရုပ်ရှင်ဒါရိုက်တာ)နှင့် မာရီယာ မဒ္ဒလီနာ(၁၉၂၉-၂၀၀၂)တို့ ဖြစ်ကြသည်။
၁၉၂၄ခုနှစ်တွင် ဖယ်လိနီသည် ရီမီနီတွင်ပင်ရှိသော ဆန် ဗင်းဆင်ဇို၏ သီလရှင်များဦးစီးသည့် ကျောင်း၌ မူလတန်းပညာ စတင်သင်ကြားသည်။
နောက်နှစ်နှစ်အကြာတွင် ကာလို တိုနီကိုယ်ပိုင်ကျောင်းသို့ ပြောင်းသည်။
အာရုံစိုက်သော ကျောင်းသားတစ်ယောက်ဖြစ်ပြီး အားလပ်ချိန်များတွင် ပုံဆွဲနေခြင်း၊ ရုပ်သေးပြဇာတ်လုပ်တမ်းဆော့ခြင်းနှင့် Il corriere dei piccoli အမည်ရှိ အမေရိကန်ကာတွန်းများကို ပြန်ထုတ်သော ကလေးမဂ္ဂဇင်းကို ဖတ်နေခြင်းများဖြင့် အချိန်ကုန်ဆုံးစေသူဖြစ်သည်။
၁၉၂၆ တွင် ဂွီဒို ဘရဂ်ျနိုနီ၏ Maciste all’Infernoရုပ်ရှင်ကို သူ၏ပထမဆုံးအဖြစ် စကြည့်ရှုမိပြီး ဒန်တေနှင့် ရုပ်ရှင်များကို စတင်စိတ်ဝင်စားသွားသည်။
Burke and Waller, 5–13 ၁၉၂၉ တွင် ဂျင်နာဆီယို ဂွီလီယို ဆက်ဆာရီ၌ အလုပ်လျောက်ရင်း လူဝီဂျီ 'တစ်တာ' ဘန်ဇီ(နောင်တွင် သူ့ရုပ်ရှင်ကား "Amarcord"မှ လူငယ်ဇာတ်ကောင် တစ်တာအဖြစ် သူနမူနာယူဖန်တီးမည့်သူ)နှင့် မိတ်ဆွေစဖြစ်သည်။
မူဆိုလီနီခေတ် အီတလီတွင် ဖယ်လိနီနှင့် ရစ်ကာဒိုတို့သည် တင်းကျပ်သော အီတာလျံဖက်ဆစ်လူငယ် ယောက်ျားလေးများအုပ်စုဖြစ်သည့် "Avanguardistaအဖွဲ့ဝင်များ ဖြစ်လာကြသည်။
ဖယ်လိနီသည် သူ၏ငယ်ဘဝမှ အဓိကဖြစ်ရပ်များကို မှီငြမ်းကာ "I Vitelloni (၁၉၅၄), 8½" (၁၉၆၃) နှင့် Amarcord (၁၉၇၃)ကဲ့သို့သော သူ၏ရုပ်ရှင်များကို ဖန်တီးခဲ့သော်လည်း ထိုငယ်ဘဝအမှတ်ရမှုများမှာ ဖန်တီးထားခြင်းသာဖြစ်ကြောင်း သူကငြင်းဆိုခဲ့သည်။
၁၉၃၇တွင် ဖယ်လိနီသည် ရီမီနီ၌ ဖီဘိုဟူသော ပုံတူအရောင်းဆိုင်ကို ပန်းချီဆရာ ဒေမို့(စ) ဘိုနီနီနှင့် ပူးပေါင်း၍ ဖွင့်သည်။
သူ၏ ပထမဆုံး ဟာသဆောင်းပါးသည် မီလန်မှ "Domenica del Corriere၏ "ကျွန်ုပ်တို့ စာဖတ်သူများထံသို့ ပို့(စ)ကတ်များ"တွင် ပါရှိခဲ့သည်။
၁၉၃၈တွင် ဖယ်လိနီသည် ရုပ်ပြောင်ကာတွန်းရေးသူနှင့် ဟာသများရေးသူအဖြစ် အသက်မွေးရန် ဆုံးဖြတ်ပြီး ဖလောရင့်သို့ ထွက်လာခဲ့သည်။
ဖလောရင့်တွင် သူ၏ ပထမဆုံးကာတွန်းကို ထုတ်ဝေခဲ့သည်။
စာမေးပွဲနှစ်ကြိမ်ပြန်ဖြေပြီးမှ ၁၉၃၈ခုနှစ်တွင် အထက်တန်းအောင်မြင်သည်။
ရောမ (၁၉၃၉) ၁၉၃၉ခု စက်တင်ဘာတွင် ဖယ်လိနီသည် သူ့မိဘများစိတ်ကျေနပ်စေရန် ရောမတက္ကသိုလ်ရှိ ဥပဒေကျောင်း၌ ဝင်ခွင့်လျောက်ထားခဲ့သည်။
အတ္ထုပ္ပတ္တိဆရာ ဟိုလစ် အဲလ်ပတ်က ဖယ်လိနီသည် ကျောင်းဝင်ခွင့်လျောက်ထားခဲ့သော်လည်း အတန်းတစ်ခါမှ သွားမတက်ခဲ့ဟု ဆိုသည်။
Alpert, 33 မိဘလုပ်စာထိုင်စားရင်းက သူ့ဘဝတွင် ရည်ရှည်သူငယ်ချင်းဖြစ်လာမည့် ပန်းချီဆရာ ရီနယ်ဒို ဂျယ်လန်နှင့် စတင်တွေ့ဆုံခဲ့သည်။
သူတို့နှစ်ယောက်သည် ဆင်းရဲနေ၍ စားသောက်ဆိုင်များ၊ ကဖေးများ၏ ပုံကြမ်းများကို ရဲအဖွဲ့အတွက်ဆွဲပေးကြသည်။
ဖယ်လိနီသည် ဒေသတွင်း နေ့စဉ်ထုတ်သတင်းစာများဖြစ်သည့် "Il Piccolo နှင့်Il Popolo di Roma တို့တွင် သတင်းထောက်အဖြစ်အလုပ်ရခဲ့သော်လည်း ငြီးငွေ့သောကြောင့် သိပ်မကြာခင်မှာပင် အလုပ်ထွက်လိုက်သည်။
ဩဇာရှိသော တစ်ပါတ်နှစ်ကြိမ်ထုတ် ဟာသမဂ္ဂဇင်း Marc’Aurelioတွင် သူ၏ ပထမဆုံးဆောင်းပါးကို ဖော်ပြခံရပြီး လေးလအကြာတွင် သူသည် ထိုမဂ္ဂဇင်း၌ အယ်ဒီတာအဖွဲ့ဝင်ဖြစ်လာပြီး "နို့...ခင်ဗျားနားထောင်နေရဲ့လား?"အမည်ဖြင့် ပုံမှန် ကော်လံစားဖြစ်လာသည်။
Kezich, 31 ထိုမဂ္ဂဇင်းသည် သူ့အား ၁၉၃၉မှ ၁၉၄၂ထိ ပုံမှန် အလုပ်ပေးထားနိုင်ခဲ့သည်။
ထိုမဂ္ဂဇင်းတွင် လုပ်ကိုင်နေရင်းမှပင် စာရေးဆရာများ၊ ဇာတ်ညွှန်းဆရာများ၊ ဟာသဆရာများနှင့် ရင်းနှီးဆက်ဆံမှုများ ရှိလာခဲ့သည်။
ဤသည်ကပင် သူ့အား ရုပ်ရှင်လောက၊ ရုပ်ရှင်လုပ်ငန်းနှင့် ပတ်သက်၍ အခွင့်အလမ်းများ ရလာစေခဲ့သည်။
ထိုစဉ်က သူနှင့်အတူ အယ်ဒီတာအဖွဲ့တွင် လုပ်ဖော်ကိုင်ဖက်များမှာ နောင်တွင် ဖယ်လိနီ၏ ဇာတ်ညွှန်းရေးဆရာဖြစ်လာမည့် ဘာနာဒီယို ဇက်ပိုနီ၊ ရုပ်ရှင် ဒါရိုက်တာတစ်ဦးဖြစ်လာမည့် အက်တိုရီ စကိုလာနှင့် Marxist အယူအဆရေးရာသမားနှင့် ဇာတ်ညွှန်းဆရာဖြစ်လာမည့် ဆက်ဆာရီ ဇေဝတီနီတို့ဖြစ်သည်။
သက်မွေးဝမ်းကြောင်းအလုပ်နှင့် နှောင်းပိုင်းဘဝ အစောပိုင်း ဇာတ်ညွှန်းများ (၁၉၄၀–၁၉၄၃) thumb|၁၉၅၀ ဝန်းကျင်မှ ဖက်ဒရီကို ဖယ်လိနီပုံ ရီမီနီရှိ စီးပွားရေးလုပ်ငန်းကို ထိန်းသိမ်းနေရ၍ အာဘာနိုသည် သူ့မိန်းမနှင့် မိသားစုကို သားဖြစ်သူ ဖယ်လိနီရှိသည့် ရောမသို့ သွားရောက်နေထိုင်စေသည်။
ဖယ်လီနီသည် "Marc’Aurelioတွင် အလုပ်လုပ်ဆဲဖြစ်ပြီး ရေဒီယို အသံလွင့်ရန် စာကြမ်းများနှင့် ရုပ်ရှင်များအတွက် ပြက်လုံးများ စတင်ရေးနေပြီဖြစ်သည်။
အသက်နှစ်ဆယ်မပြည့်သေးမီအရွယ်မှာပင် ဖက်ဘရီဇီ၏ အကူအညီဖြင့် ဟာသစာရေးဆရာအဖြစ် ရုပ်ရှင်တစ်ခုတွင် စတင်ဖော်ပြခံရပြီဖြစ်သည်။
ရုပ်ရှင်အများအပြားတွင် ဆက်တိုက်ဆိုသလို ပါဝင်ခွင့်များရလာသည်။
၁၉၄၀ ဇွန်လ ၁၀ရက်တွင် မူဆိုလီနီက ပြင်သစ်နှင့် အင်္ဂလန်ကို စစ်ကြေညာလိုက်သည့်ကာလတွင် ဖယ်လိနီသည် ကာ့(ဖ)ကာ၏ အသွင်ပြောင်းလည်းခြင်း၊ ဂိုဂေါလ်၊ ဂျွန် စတိန်းဘက်နှင့် ဝီလျံ ဖော့ခနာအပြင် ပြင်သစ်ရုပ်ရှင်များကို စတင်တွေ့ရှိနေပြီဖြစ်သည်။
Alpert, 42 ၁၉၄၁ တွင် သူသည် နှစ်ကိုယ့်တစ်စိတ် ပတ်စကွယ်လီနို၏ ကို့ယို့ကားယား စွန့်စားခန်းဇာတ်လမ်း စာမျက်နှာ ၇၄မျက်နှာပါသည့် စာအုပ်ငယ် "Il mio amico Pasqualinoကို ရေးသားထုတ်ဝေသည်။
Kezich, 35 ၁၉၄၂ နိုဝင်ဘာလတွင် ဖယ်လိနီအား စစ်ထဲအတင်းဝင်စေ၍ အော်စဗယ်ဒို ဗယ်လန်တီနှင့် ဂီနို တယ်လားမိုတို့ ရိုက်ကူးသော "ကန္တာရသူရဲကောင်းများ"( I cavalieri del deserto )ရုပ်ရှင်အတွက် ဇာတ်ညွှန်းရေးပေးရန် ဖက်ဆစ်အီတလီက သိမ်းပိုက်ထားသည့် လစ်ဗျားသို့ စေလွှတ်ခြင်းခံရသည်။
Kezich, 70 အရေးပေါ် ဇာတ်ညွှန်းပြန်ရေးရ၍ သူသည် ရုပ်ရှင်၏ အစောပိုင်းအခန်းများကိုပင် ကိုယ်တိုင်ရိုက်ကူးခဲ့ရသည်။
ထရီပိုလီမြို့အား ဗြိတိသျှတပ်များက သိမ်းပိုက်သောအခါ သူနှင့် လုပ်ဖော်ကိုင်ဖက်များသည် ဂျာမန်စစ်လေယာဉ်ငယ်လေးတစ်စင်းဖြင့် စစ္စလီကျွန်းသို့ ထွက်ပြေးနိုင်ခဲ့သည်။
သူ၏ အာဖရိကတိုက်မှ စွန့်စားမှုများကို နောက်ပိုင်းတွင် Marc’Aurelio ၌ "ပထမဆုံး လေကြောင်းခရီး"ဟူ၍ ပြန်လည်ရေးသားခဲ့သည်။
ထို ဆောင်းပါးတွင် "ဖယ်လိနီအသစ်မွေးဖွားခြင်း၊ စားပွဲတွင်ထိုင်၍ ကောက်ကြောင်းခြစ် အလုပ်လုပ်နေသည့် ဇာတ်ညွှန်းရေးဆရာမဟုတ်တော့၊ လက်တွေ့ ကွင်းဆင်း ရိုက်ကူးနေသည့် ရုပ်ရှင်ဖန်တီးသူတစ်ဦး"ဆိုပြီး မှတ်ချက်ရေးခဲ့သည်။
Kezich, 71 အစဉ်သဖြင့် နိုင်ငံရေးဖြင့် ကင်းလိုသော ဖယ်လိနီသည် မဟာမိတ်တပ်များက ဘိုလော့ဂ်နာကို လေကြောင်းမှ ဗုံးကျဲတိုက်ခိုက်စဉ်တွင် သူ၏ဆေးမှတ်တမ်းများ ပျက်ဆီးပျောက်ဆုံးသွား၍ တပ်မှထွက်ခွင့်ရပြီး လွတ်လပ်သွားခဲ့သည်။
ဖယ်လိနီတို့ လင်မယားသည် မယားဖြစ်သူ၏ အဒေါ်တစ်ဦးအိမ်တွင် မူဆိုလီနီ ကျဆုံးသည့် ၁၉၄၃ ဇူလိုင် ၂၅ ရက်မတိုင်မီထိ ပုန်းအောင်းနေထိုင်ကြရသည်။
လများစွာကြာပြီးနောက် မာဆီနာသည် ကိုယ်ဝန်ကြီးဖြင့် လှေကားမှ ချော်ကျသည်။
၁၉၄၅ မတ်လ ၂၂ တွင် သားဦး ပီယာဖက်ဒရီကို ကိုဖွားမြင်သည်။
သို့သော်လည်း ကလေးမှာ တစ်လသာအသက်ရှင်ပြီး ကွယ်လွန်သွားရှာသည်။
Kezich, 74 Neorealist အလုပ်သင်ကာလ (၁၉၄၄–၁၉၄၉) ၁၉၄၄ ဇွန်လ ၄ရက်တွင် မဟာမိတ်တပ်များက ရောမကို သိမ်းပိုက်နိုင်လိုက်ပြီးနောက် ဖယ်လိနီနှင့် အန်ရစ်ကို ဒီ ဆီတာတို့သည် ရယ်စရာကောင်းသော မျက်နှာဆိုင်ဟူ၍ ဖွင့်လှစ်ပြီး အမေရိကန်စစ်သားများကို ပုံတူကာတွန်းရုပ်ပြောင်များ ဆွဲပေးခြင်းဖြင့် အသက်မွေးကြသည်။
ရော်ဘတ်တို ရိုဆယ်လိနီသည် "ပြီးခဲ့သောနှစ်မှ ဇာတ်လမ်းများ"(နောင်တွင် "ရောမ၊ ဖွင့်ထားသောမြို့"ဖြစ်လာမည့်)ကို ဖန်တီးနေစဉ် ဖယ်လိနီနှင့် ဆုံတွေ့ခဲ့ပြီး ဖယ်လိနီက ဇာတ်ညွှန်းအတွက် ဒိုင်ယာလော့ဂ်များ၊ ပြက်လုံးများ ရေးပေးမည်ဟု ကမ်းလှမ်းခဲ့ရာမှ ဖယ်လိနီသည်လည်း Italian Neorealismတွင် ပါဝင် ပတ်သက်လာသည်။
Kezich, 78 ၁၉၄၇ တွင် ဖယ်လိနီနှင့် ဆာဂျီယို အေမီဒေတို့သည် ထိုဇာတ်ကားအတွက် အော်စကာဆု စကာတင်စာရင်းတွင် ပါဝင်ခဲ့သည်။
၁၉၄၆တွင် ရိုဆယ်လိနီ၏ "ပိုင်ဆန်"ရုပ်ရှင်အား ဇာတ်ညွှန်းရေးဆရာအဖြစ်အပြင် လက်ထောက်ဒါရိုက်တာအဖြစ်ပါ ဝင်ရောက်ရိုက်ကူးနေရင်းမှ ဖယ်လိနီသည် မိုင်အိုရီတွင် စစ္စလီယန်ရိုက်ကွင်းများရိုက်ရန် စိတ်ပါလာသည်။
၁၉၄၈ ဖေဖော်ဝါရီတွင် သူ့အား မာဆယ်လို မတ်(စ)ထရိုအီယန်နီဟူသည့် သရုပ်ဆောင်လူငယ်လေးနှင့် မိတ်ဆက်ပေးခြင်းခံရသည်။
Kezich, 404 အဲလ်ဘတ်တို လတ္တူဒါနှင့်အတူ တွဲလုပ်ရင်းမှ ၎င်းအတွက် Senza pietà"(အသနားမဲ့) နှင့် "Il mulino del"(ပိုပေါ်မှ ကြိတ်ခွဲစက်)ရုပ်ရှင်များအတွက် ဇာတ်ညွှန်းများကို ပူးတွဲရေးသားခဲ့သည်။
အစောပိုင်း ရုပ်ရှင်များ (၁၉၅၀–၁၉၅၃) 250px|right|thumb|ဖယ်လိနီ၊ မာဆီနာ၊ ကာလာ ဒယ်လ် ပေါ့ဂျီယိုနှင့် လတ္တူဒါ၊ ၁၉၅၂ ၁၉၅၀တွင် ဖယ်လိနီသည် ဒါရိုက်တာအဖြစ် သူ ပထမဆုံးရိုက်ကူးသောရုပ်ရှင်အဖြစ် "အပြားပြားသော အလင်းများ"(Luci del varietà)ရုပ်ရှင်ကို အဲလ်ဘတ်တို လတ္တူဒါနှင့်ပူးတွဲရိုက်ကူး၊ ပူးတွဲထုတ်လုပ်ခဲ့သည်။
ထုတ်လုပ်ရေးကုမ္ပဏီမှာ အရှုံးပေါ်ခဲ့ပြီး ဖယ်လိနီနှင့် လတ္တူဒါတို့သည်လည်း ဆယ်စုနှစ်တစ်ခုစာ အကြွေးများနှင့် ကျန်ရစ်သည်။
Kezich, 114 ၁၉၅၀ ဖေဖော်ဝါရီတွင် "ပိုင်ဆန်"ရုပ်ရှင် ဇာတ်ညွှန်းအတွက် ရိုဆယ်လိနီ၊ ဆာဂျီယိုနှင့် ဖယ်လိနီတို့ကို အော်စကာဆု စကာတင်စာရင်းအတွက် ရွေးချယ်ခြင်းခံရသည်။
"Europa '51"အတွက် ရိုဆယ်လိနီနှင့်အတူ ပါရီတွင် ဇာတ်ညွှန်းညီလာခံကို တက်ရောက်ပြီးနောက် ဖယ်လိနီသည် ၁၉၅၁ စက်တင်ဘာတွင် "အာရပ် စော်ဘွားဖြူ"ကို ထုတ်လုပ်ရန်ပြင်သည်။
ထိုရုပ်ရှင်အား ကိန်းတွင် ဝင်ရောက်ယှဉ်ပြိုင်ရန်ရွေးခဲ့သော်လည်း နောက်ပိုင်းတွင် ပြိုင်ပွဲမှ နုတ်ထွက်ခဲ့သည်။
၁၉၅၃ တွင် သူ၏ I Vitelloni ရုပ်ရှင်သည် ပရိသတ်များနှင့် ဝေဖန်ရေးဆရာများကို နှစ်ခြိုက်စေခဲ့သည်။
ဗင်းနစ်တွင် ငွေခြင်္သေ့ဆုဆွှတ်ခူးခဲ့သည်။
Neorealism အလွန်ကာလ (၁၉၅၄–၁၉၆၀) ၁၉၅၂ တွင် ပင်နဲလ်လီ၊ ဖလေရီယာနိုတို့နှင့် တွဲဖက်ရေးသားသော ဇာတ်ညွှန်းကို "La Strada ရုပ်ရှင်အဖြစ် ရိုက်ကူးသည်။
ရိုက်ကူးရေးကာလနောက်ဆုံးသုံးပါတ်တွင် ဖယ်လိနီသည် ပထမဆုံးအကြိမ်အဖြစ် စိတ်ကျရောဂါခံစားရလာသည်။
Kezich, 158 သူ့ဇနီးသည်၏ အကူအညီဖြင့် စိတ်ပညာရှင် အီမီလီယို ဆာဗာဒီယို ထံတွင် ကုသမှု ခံယူခဲ့သည်။
Nights of Cabiria မှာ အကြိမ်သုံးဆယ်မြောက် အကယ်ဒမီဆုပေးပွဲတွင် အကောင်းဆုံး နိုင်ငံခြားဘာသာစကားပြောရုပ်ရှင်ဆု အကယ်ဒမီကို ဆွှတ်ခူးခဲ့သည်။
သရုပ်ဆောင်ဖြစ်သူ မာဆီနာမှာ ကိန်းရုပ်ရှင်ပွဲတော်တွင် ဤ ရုပ်ရှင်ဖြင့် အကောင်းဆုံးအမျိုးသမီးသရုပ်ဆောင်ဆုကို ရရှိခဲ့သည်။
၁၉၆၀တွင် သူ၏ La Dolce Vita ရုပ်ရှင်သည် စံချိန်တင်ဝင်ငွေဖြင့် အောင်မြင်ခဲ့သည်။
မှောင်ခိုသမားများက လက်မှတ်တစ်စောင်ကို ၁၀၀၀လီယာဖြင့် ရောင်းကြလင့်ကစား လူအုပ်ကြီးမှာ "အကျင့်ပျက်ရုပ်ရှင်"ဟု သတ်မှတ်ထားသည့် ရုပ်ရှင်ကားကို ဆင်ဆာမပိတ်မှီ ကြည့်ရှုဖို့ နာရီနှင့်ချီပြီး တန်းစီကြရသည်။
Kezich, 208 ၁၉၆၀ ဖေဖော်ဝါရီလ ၅ရက်တွင် မီလန်၌ ပြသသော အထူးပွဲတွင် လူအုပ်ကြီးသည် အော်ဟစ်ဆဲရေးနေကြပြီး ဖယ်လိနီ၏ မျက်နှာကို လူတစ်ယောက်က တံတွေးနှင့် လှမ်းထွေးသည်ပင် ခံရသည်။
ပါလီမန်တွင် ရှေးရိုးစွဲ လက်ယာဝါဒီများက ထိုရုပ်ရှင်ကို ထုတ်ဖော်ရှုတ်ချခဲ့ပြီး ခရစ်ယာန် ဒီမိုကရက်မှ ပါလီမန်အတွင်းဝန်လေး ဒိုမန်နီကိုက ရုပ်ရှင်၏ အငြင်းပွားဖွယ်အကြောင်းအရာကို ငြင်းပယ် လက်မခံရန် တောင်းဆိုခဲ့သည်ထိပင်။
Kezich, 209 ဗာတီကန်၏ တရားဝင် ကိုယ်စားပြုသတင်းစာဖြစ်သော l'Osservatore Romano" က ဆင်ဆာတည်းဖြတ်ပစ်ရန် ဆွယ်သတင်းဆောင်းပါးများရေးခဲ့သည်။
ရိုမန်အသင်းတော်ဝင် ဘုန်းတော်ကြီးများအဖွဲ့နှင့် အီတလီတော်ဝင်မျိုးရိုးစဉ်ဆက်အဖွဲ့ကလည်း ရုပ်ရှင်ကို တိုက်ခိုက်ပြောဆိုခဲ့ကြသည်။
Kezich, 210 မည်သို့ပင်ဆိုစေ ဤ ရုပ်ရှင်မှာ ကိန်းရုပ်ရှင်ပွဲတော်တွင် ရွှေကလောင်ဆု ချီးမြင့်ခံရလေသည်။
Alpert, 145 နိုင်ငံရေး အမြင်များ အခြားသော အီတာလျံနာမည်ကျော်အများစုမှာ အီတာလျံ ကွန်မြူနစ် ပါတီကို ထောက်ခံကြသော်လည်း လက်ဝဲမယိမ်းသည့် ဖယ်လိနီသည် ခရစ်ယာန် ဒီမိုကရေစီ (DC)ကို ထောက်ခံအားပေးခဲ့ပြီး ၁၉၆၈ခုနှစ် ဆန္ဒပြပွဲကို ဆန့်ကျင်ကာ ဂူလီယို အန်ဒရီရော့တီနှင့် မိတ်ဖွဲ့ခဲ့သည်။
"Ginger and Fredတွင် ဆေလ်ဗီယို ဘာလူစကိုနီနှင့် ခေတ်ရေစီးကြောင်းလိုက်သော ရုပ်မြင်သံကြားများကို သရော်လှောင်ပြောင်ခြင်းမှအပKezich, 367 ဖယ်လိနီသည် သူ၏ နိုင်ငံရေးအမြင်ကို လူသိအောင်ချပြလေ့မရှိသည့်အပြင် နိုင်ငံရေးနှင့် ပတ်သက်သောရုပ်ရှင်လည်း တစ်ကားမှမရိုက်ကူးခဲ့ပေ။
၁၉၉၀ တွင်တော့ DC နှင့် အီတာလျံ ရီပတ်ဘလီကန် ပါတီ(PRI)တို့အတွက် ရုပ်မြင်သံကြား ရွေးကောက်ပွဲ ကြော်ငြာနှစ်ခုကို ရိုက်ကူးပေးခဲ့သည်။
သူ၏ ဆောင်ပုဒ် "Non si interrompe un'emozione" (စိတ်ခံစားမှုတစ်ခုကို အဆက်မပြတ်စေနဲ့")အား ရုပ်မြင်သံကြားတွင် ကြော်ငြာများအလွန်အကျွံသုံးစွဲမှုကို ဆန့်ကျင်၍ ရိုက်ကူးခဲ့သည်။
ထိုဆောင်ပုဒ်အား ၁၉၉၅ အီတာလျံ လူထုဆန္ဒခံယူပွဲတွင် လက်ဝဲ ဒီမိုကရက်တစ် ပါတီက အသုံးပြုခဲ့သေးသည်။
လွှမ်းမိုးမှုနှင့် အမွေဆက်ခံသူ right|ဖယ်လိနီအား ညွှန်းဆိုဂုဏ်ပြု ချိတ်ဆွဲထားသော ရောမရှိပလိတ်ပြား လူ့အဖွဲ့အစည်း၏ ပုဂ္ဂိုလ်တစ်ဦးချင်းအလိုက် ထူးခြားသော အမြင်များအရ ဖယ်လိနီ၏ ရုပ်ရှင်များသည် အတိတ်မှတ်ဉာဏ်များ၊ အိပ်မက်များ၊ ဆန္ဒများ၊ စိတ်ကူးအတွေးများ၏ ပြီးပြည့်စုံသော ပေါင်းစပ်မှုတစ်ခုဖြစ်သည်။
ခေတ်ပေါ် ရုပ်ရှင်ဖန်တီးသူများဖြစ်သည့် တင် ဘာတန်၊Tim Burton Collective . Accessed Sept 17 2008 တယ်ရီ ဂီလီယမ်၊Gilliam at Senses of Cinema . Accessed Sept 17 2008 အီမီယာ ကတ်စတာရီကာ၊Kusturica Interview at BNET . Accessed Sept 17 2008 နှင့် ဒေးဗစ် လင့်(ချ)City of Absurdity Quote Collection. Accessed Sept 17 2008 တို့ကဲ့သို့သော ရုပ်ရှင်ဒါရိုက်တာများ၏ လက်ရာရုပ်ရှင်များတွင် ဖယ်လိနီ၏ ဩဇာလွှမ်းမိုးမှုကို တွေ့ရသည်။
ဖယ်လိနီ၏ I Vitelloni ရုပ်ရှင်သည် ဥရောပဒါရိုက်တာများဖြစ်သော ဟွမ် အန်တိုနီယို ဘာဒမ်နှင့် မာကို ဖာရာရီတို့အပေါ်၊ မာတင် စကော့ဆေးဆေး၏ Mean Streets"ရုပ်ရှင် (၁၉၇၃)၊ ဂျော့ လူးကပ်စ်၏ American Graffiti"ရုပ်ရှင် (၁၉၇၄)၊ ဂျိုဝယ် ရှူမာချာ၏"St. Elmo's Fire ရုပ်ရှင် (၁၉၈၅)နှင့် ဘယ်ရီ လစ်ဗင်ဆင်၏ Diner ရုပ်ရှင် (၁၉၈၇)တို့အပေါ် လွှမ်းမိုးခဲ့သည်။
Kezich, 137 ၁၉၆၃တွင် အမေရိကန်မဂ္ဂဇင်း Cinema က စတန်လေ ကူးဘရစ် အား သူ၏ အကြိုက်ဆုံးရုပ်ရှင်များကိုမေးရာအကြိုက်ဆုံးရုပ်ရှင် ဆယ်ကားရွေးချယ်ခဲ့ရာတွင် ပထမအကြိုက်ဆုံးကားမှာ I Vitelloni ဖြစ်သည်။
Ciment, Michel. "Kubrick: Biographical Notes" Accessed Dec 23 2009 ဖယ်လိနီ၏ ရုပ်ရှင်ဆိုင်ရာအပြင် ပုဂ္ဂလိဆိုင်ရာ စာရွက်စာတမ်းများကို ဝက်စလီယန် တက္ကသိုလ်တွင် ထိန်းသိမ်းထားသည်။
ရခိုင်ပြည်နယ်၊ သံတွဲမြို့၊ ချောင်းဝရွာနေ အဖ ဦးညီသိန်းနှင့်အမိ ဒေါ်ငွေစိန်တို့မှ ၁၃၁၁ခု၊ နတ်တော်လဆန်း ၁၁ ရက် (၃၀-၁၁-၁၉၄၉) ဗုဒ္ဓဟူးနေ့တွင် ဖွားမြင်သည်။
မွေးချင်း ၅ ယောက်အနက် ဒုတိယမြောက်သားဖြစ်သည်။
ချောင်းဝ (အမက) မှ ၄ တန်းအောင်မြင်ခဲ့ပြီး ရှင်သာမဏေဝတ်ခဲ့သည်။
ဘွဲ့အမည်မှာ ရှင်ဝါသဝ ဖြစ်သည်။
ဆရာတော် ဦးနန္ဒိယ(ချောင်းဝ) နှင့် ဆရာတော် ဦးနန္ဒမဉ္ဇူ(နံတော်တောင်) တို့ထံတွင် ပညာသင်ယူဆည်းပူးခဲ့သည်။
ပထမငယ်၊ ပထမလတ်တန်းတို့ကို အောင်မြင်ခဲ့သည်။
ရန်ကုန်မြို့၊ အလယ်တောရတိုက်သို့ သွားရောက်ကာ ဆက်လက်ပညာ ဆည်းပူးသည်။
လောကီပညာ ၁၀ တန်းအထိရောက်ရှိခဲ့သည်။
ကိုရင်က လူထွက်ပြီး စစ်တပ်ထဲသို့ဝင်ခဲ့သည်။
တပ်ကထွက်ပြီးနောက် အဆိုတော် ဟင်္သာတထွန်းရင် နှင့် လက်တွဲမိသွားပြီး ဂန္ထဝင်တေးသီချင်းများကို ရေးခဲ့သည်။
သူရေးသားခဲ့သော သီချင်းများမှာ . . . ကျွန်တော်ချစ်သောခမ်း စနေမ ငယ်သူငယ်ချင်းစာဥ အလွမ်းသမားလေးရဲ့သဝဏ်လွှာ အမေနဲ့ရွာကိုလွမ်းတယ် ဥဩ ကျွန်တော်သိတဲ့အေးကြည်မ အမေ့ကျေးဇူးဆပ်မယ် ပြောပေးပါ ကျေးတမန် ရင်ခွင်မဲ့သား မွေးမေကျေးဇူးဆပ်ဖူးချင်တယ် ထန်းလက်ပုတီးလေးမေးကြည့်ပါ မအိုဇာညာတယ် ပင့်ကူအိမ်မာယာနန်း ရေချမ်းသက်စေ့ပန်းသက်စေ့ လူမနေတဲ့အိမ်ကလေး ဖိုးထောင်ရေ အရောက်ပြန်ခဲ့မယ် ဝမ်းနည်းဝမ်းသာ အမေ့အလွမ်းပြေ သာဓုခေါ်ပါ အမေ့သားလှရွာအပြန် စသည်တို့ဖြစ်သည်။
အမှတ် ၂၂၃၊ သဒ္ဒါသုခလမ်း၊ ကမ်းနားအနောက်ရပ်ကွက်၊ အင်းစိန်မြို့နယ်၊ ရန်ကုန်မြို့တွင် (၂၃-၁-၁၉၈၄) တင်္နလာနေ့တွင် ကွယ်လွန်သည်။
ကွယ်လွန်ချိန်တွင် ဇနီး ဒေါ်တင်တင်မူ နှင့် သမီး မကြူကြူသင်း(ခ)မကြူကြူကျော်ထွန်းတို့ ကျန်ရစ်ခဲ့သည်။